2016. gada 14. jūnijā Noteikumi Nr. 380

Rīgā (prot. Nr. 29 38. §)

**Grozījumi Ministru kabineta 2009. gada 15. septembra noteikumos Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība"**

Izdoti saskaņā ar

Lauksaimniecības un lauku attīstības likuma

11. panta trešās daļas 3. punktu un

Augu aizsardzības likuma 5. panta 5. punktu

Izdarīt Ministru kabineta 2009. gada 15. septembra noteikumos Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība" (Latvijas Vēstnesis, 2009, 149. nr.; 2010, 93. nr.; 2012, 99. nr.; 2013, 129. nr.; 2014, 110. nr.) šādus grozījumus:

1. Izteikt 4., 4.1 un 4.2 punktu šādā redakcijā:

"4. Kultūraugu audzē atbilstoši tā audzēšanas tehnoloģijai.

4.1 Pamatojoties uz katra lauka augšņu agroķīmiskās izpētes vai augsnes analīžu rezultātiem, kas nav vecāki par septiņiem gadiem, lietotājs katram kultūraugam izstrādā mēslošanas plānu. Augsnes agroķīmiskās analīzes veic laboratorija, kas atbilstošajā jomā ir akreditēta nacionālajā akreditācijas institūcijā vai citā Eiropas Savienības dalībvalsts vai Eiropas Ekonomikas zonas valsts akreditācijas institūcijā (turpmāk – akreditēta laboratorija). Lauksaimnie­cībā izmantojamai zemei, kas atrodas īpaši jutīgajā teritorijā, mēslošanas plānu izstrādā saskaņā ar normatīvajiem aktiem par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem. Kultūraugus mēslo agronomiski piemērotā laikā ar mēslošanas līdzekļiem, kuru sastāvs apmierina mēslošanas plānā aprēķināto augu barības elementu vajadzību.

4.2 Lai saimniecībā aizsargātu derīgos organismus, lietotājs pēc iespējas saglabā derīgo organismu mājvietas un īsteno pasākumus, lai veicinātu bioloģiskās daudzveidības saglabāšanos."

2. Izteikt 4.3 punkta ievaddaļu šādā redakcijā:

"4.3 Lai pieņemtu lēmumu par augu aizsardzības līdzekļu pamatotu lietošanu kaitīgo organismu ierobežošanai, lietotājs:".

3. Izteikt 4.33. apakšpunktu šādā redakcijā:

"4.33. papildinformācijai izmanto Latvijā pieejamos un dienesta mājaslapā publicētos kaitēkļu un slimību kaitīguma sliekšņus."

4. Izteikt 4.4 punktu šādā redakcijā:

"4.4 Lietotājs pēc iespējas izmanto piemērotas un efektīvas bioloģiskās, mehāniskās vai agrotehniskās kaitīgā organisma ierobežošanas metodes. Ja, izmantojot šīs metodes, vēlamo rezultātu nav iespējams iegūt vai arī ir sasniegta tāda kultūraugu bojājuma pakāpe, ka šo metožu turpmāka izmantošana konkrētam kultūraugam radīs ražas zudumus, lieto Latvijā reģistrētus ķīmiskos augu aizsardzības līdzekļus."

5. Izteikt 4.6 punktu šādā redakcijā:

"4.6 Izvērtējot, vai kaitīgo organismu izplatības un attīstības riska līmenis kultūraugam ir pieņemams un nepalielina pret augu aizsardzības līdzekļiem izturīgo kaitīgo organismu populāciju attīstību, lietotājs lieto iespējami mazāko augu aizsardzības līdzekļa reģistrēto devu vai augu aizsardzības līdzekli lieto atsevišķās lauka vietās."

6. Izteikt 4.8 un 4.9punktu šādā redakcijā:

"4.8 Lietotājs saimniecībā izveido uzskaites sistēmu, kurā par katra kultūrauga laukiem norāda šādu informāciju:

4.81. lauka nosaukums vai numurs un platība;

4.82. audzētā kultūrauga suga un šķirne, kā arī priekšaugs;

4.83. īstenotie sēklas vai stādāmā materiāla sagatavošanas pasākumi. Ja izmantota kodne, norāda tās nosaukumu, devu, apstrādāto daudzumu un apstrādes datumu;

4.84. sējas vai stādīšanas datums, izsējas norma vai izstādīšanas biezība;

4.85. agrotehniskie pasākumi un to veikšanas datums;

4.86. mēslošanai izmantoto līdzekļu veids un devas fiziskajās vienībās, minerālmēslu pamatsastāvs un iestrādes datums;

4.87. kaļķošanas vai ģipšošanas datums un izmantotā materiāla deva fiziskajās vienībās, ja tāds pasākums ir īstenots;

4.88. kaitīgā organisma izplatības dinamika un kultūrauga attīstības stadija;

4.89. izmantotie mehāniskie, bioloģiskie, agrotehniskie vai ķīmiskie augu aizsardzības pasākumi, norādot arī lietotā augu aizsardzības līdzekļa nosaukumu, devu, apstrādāto platību, apstrādes datumu un apstrādes pamatojumu;

4.810. ražas novākšanas datums un iegūtās ražas daudzums;

4.811. citi ar kultūrauga audzēšanu saistītie darbi (piemēram, augu barošanās diagnostika, laistīšana).

4.9 Lietotājs stādāmā materiāla, sēklu, augu aizsardzības līdzekļu, mēslošanas, kaļķošanas un ģipšošanas līdzekļu pirkumu apliecinošos dokumen­tus, kā arī šo noteikumu 4.8 punktā minētos uzskaites datus glabā trīs gadus. Augu pases vai etiķetes augļu koku un ogulāju dārziem glabā pastāvīgi kopš augļu koku vai ogulāju dārza ierīkošanas. Agroķīmiskās izpētes vai augšņu analīžu rezultātus glabā līdz atkārtotās izpētes vai analīžu rezultātu saņemšanai."

7. Svītrot 4.15 punktu.

8. Izteikt 4.20 un 4.21 punktu šādā redakcijā:

"4.20 Krustziežu dzimtas dārzeņu, biešu, burkānu, seleriju, pētersīļu, pastinaku, diļļu un ķimeņu audzēšanai izmanto kodinātu sertificētu vai standarta sēklas materiālu.

4.21 Lapu dārzeņu, tomātu, paprikas, sīpolu, ķiploku un puravu audzēšanai izmanto sertificētu vai standarta sēklas materiālu."

9. Svītrot 4.22, 4.23, 4.24 un 4.26 punktu.

10. Izteikt 4.28 punktu šādā redakcijā:

"4.28 Šo noteikumu 4., 4.1, 4.2, 4.3, 4.4, 4.5, 4.6, 4.7, 4.8, 4.9, 4.16, 4.17, 4.18, 4.19, 4.20, 4.21, 4.25 un 4.27punktā un šajā nodaļā noteiktās prasības piemēro lauksaimnieks, kas reģistrēts Lauksaimniecības produktu integrētās audzēšanas reģistrā (turpmāk – audzētājs)."

11. Papildināt 14. punktu aiz vārda "izstrādā" ar vārdiem un skaitli "saskaņā ar šo noteikumu 4.1punktu vai".

12. Izteikt 23. punkta otro teikumu šādā redakcijā:

"Augu aizsardzības līdzekļu kvalitātes noteikšanas jomā paraugus analizē laboratorijā, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citā Eiropas Savienības dalībvalsts vai Eiropas Ekonomikas zonas valsts akreditācijas institūcijā akreditētā laboratorijā, kurai pesticīdu noteikšanas jomā ir ieviesta kvalitātes sistēma "Laba laboratorijas prakse"."

13. Aizstāt 24. punkta ievaddaļā skaitli "15." ar skaitli "22.".

14. Papildināt noteikumus ar 39. un 40. punktu šādā redakcijā:

"39. Personas, kas nav reģistrētas reģistrā un neapsaimnieko lauksaim­niecībā izmantojamo zemi īpaši jutīgajās teritorijās, šo noteikumu 4.1 punktā minēto prasību par augšņu agroķīmisko izpēti vai augsnes agroķīmiskajām analīzēm izpilda:

39.1. līdz 2016. gada 31. decembrim – ne mazāk kā 15 procentos apsaimniekotās platības;

39.2. līdz 2017. gada 31. decembrim – ne mazāk kā 30 procentos apsaimniekotās platības;

39.3. līdz 2018. gada 31. decembrim – ne mazāk kā 45 procentos apsaimniekotās platības;

39.4. līdz 2019. gada 31. decembrim – ne mazāk kā 60 procentos apsaimniekotās platības;

39.5. līdz 2020. gada 31. decembrim – ne mazāk kā 75 procentos apsaimniekotās platības;

39.6. līdz 2021. gada 31. decembrim – ne mazāk kā 90 procentos apsaimniekotās platības;

39.7. līdz 2022. gada 31. decembrim – visā apsaimniekotajā platībā.

40. Šo noteikumu 4.9 punktā minēto prasību pastāvīgi saglabāt augu pases vai etiķetes kopš augļu koku vai ogulāju dārza ierīkošanas nepiemēro tiem augļu koku un ogulāju dārziem, kas ierīkoti līdz 2013. gada 31. decembrim."

15. Papildināt 1. pielikuma 6. punktu aiz vārda "Aveņu" ar vārdiem "un kazeņu".

16. Papildināt 1. pielikumu ar 15., 16. un 17. punktu šādā redakcijā:

|  |  |  |  |  |  |
| --- | --- | --- | --- | --- | --- |
| "15. | Aronijas | 3–5 x 1,5–2 |  |  |  |
| 16. | Dārza pīlādži | pundurauguma šķirnes: 3–5 x 1,5–2;dabiskie puspunduri: 4–6 x 3–4;lielā auguma šķirnes: 4–8 x 4–6 |  |  |  |
| 17. | Vīnogulāji | 1,5 x 3 |  |  | " |

Ministru prezidents Māris Kučinskis

Zemkopības ministra vietā –

finanšu ministre Dana Reizniece-Ozola